**REZULTATI POSLOVANJA PODUZETNIKA U DJELATNOSTI PROIZVODNJE VINA**

**I UZGOJA GROŽĐA U 2020. GODINI**

Prema podacima iz obrađenih godišnjih financijskih izvještaja, u djelatnosti proizvodnje vina od grožđa (NKD 11.02), u 2020. godini poslovala su 254 poduzetnika koji su imali 1.223 zaposlenih, što je u odnosu na prethodnu godinu smanjenje broja zaposlenih za 2,1%. Promatrana skupina poduzetnika ostvarila je 529,1 milijun kuna ukupnih prihoda, 580,3 milijuna kuna ukupnih rashoda, dobit razdoblja od 21,8 milijuna kuna, gubitak razdoblja od 75,2 milijuna kuna te su iskazali negativan konsolidirani financijski rezultat u iznosu od 53,5 milijuna kuna. Zabilježeno je smanjenje ukupnih prihoda za 21,1%, ukupnih rashoda za 14,8%, dobiti razdoblja za 51% te povećanje gubitka razdoblja za 35,1%, što je rezultiralo gotovo pet puta većem neto gubitku u odnosu na 2019. godinu. Od ukupnog broja poduzetnika u djelatnosti proizvodnje vina od grožđa, 51,6% poduzetnika poslovalo je s dobiti, dok je 48,4% iskazalo gubitak razdoblja. U djelatnosti NKD 11.02 najviše je poduzetnika u sedam jadranskih županija (146), a manje u 14 kontinentalnih županija (108). U Istarskoj županiji ih je 42, Splitsko-dalmatinskoj 40, a u Dubrovačko-neretvanskoj 39.

U djelatnosti uzgoja grožđa (NKD 01.21), u 2020. godini, poslovalo je 119 poduzetnika koji su imali 868 zaposlenih. Spomenuti poduzetnici iskazali su negativan konsolidirani financijski rezultat (42,7 milijuna kuna), u odnosu na prethodno razdoblje kada su ostvarili neto dobit od 28,3 milijuna kuna. Od ukupnog broja poduzetnika u djelatnosti, s dobitkom je poslovalo njih 63%. Ukupni ostvareni prihodi poduzetnika promatrane djelatnosti iznosili su 354,3 milijuna kuna, što je smanjenje od 18,7% u odnosu na prethodnu poslovnu godinu. Ukupni rashodi smanjeni su za 2%, dobit razdoblja za 61,9% (16,3 milijuna kuna), dok je gubitak razdoblja (59,1 milijun kuna) četiri puta veći u odnosu na 2019. godinu. Također, najviše poduzetnika u djelatnosti uzgoja grožđa ima u šest jadranskih županija (77), dok ih 13 kontinentalnih županija ima 42. U Istarskoj županiji ih je 20, Splitsko-dalmatinskoj 18, a u Dubrovačko-neretvanskoj 13.

**Tablica 1. Osnovni financijski rezultati poslovanja poduzetnika u djelatnosti NKD 01.21 i 11.02 u 2020. godini**

(iznosi u tisućama kuna, prosječne plaće u kunama)

|  |  |  |  |  |  |  |
| --- | --- | --- | --- | --- | --- | --- |
| **Opis** | **NKD 01.21 Uzgoj grožđa** | | | **NKD 11.02 Proizvodnja  vina od grožđa** | | |
| **2019.** | **2020.** | **Indeks** | **2019.** | **2020.** | **Indeks** |
| Broj poduzetnika |  | 119 | - |  | 254 | - |
| Broj dobitaša | 81 | 75 | 92,6 | 153 | 131 | 85,6 |
| Broj gubitaša | 35 | 44 | 125,7 | 89 | 123 | 138,2 |
| Broj zaposlenih | 928 | 868 | 93,5 | 1.249 | 1.223 | 97,9 |
| Ukupni prihodi | 435.931 | 354.300 | 81,3 | 670.535 | 529.114 | 78,9 |
| Ukupni rashodi | 403.469 | 395.360 | 98,0 | 681.324 | 580.292 | 85,2 |
| Dobit prije oporezivanja | 46.984 | 18.003 | 38,3 | 44.920 | 24.066 | 53,6 |
| Gubitak prije oporezivanja | 14.522 | 59.064 | 406,7 | 55.709 | 75.243 | 135,1 |
| Porez na dobit | 4.185 | 1.678 | 40,1 | 476 | 2.298 | 483,1 |
| Dobit razdoblja | 42.802 | 16.327 | 38,1 | 44.445 | 21.768 | 49,0 |
| Gubitak razdoblja | 14.525 | 59.065 | 406,7 | 55.709 | 75.243 | 135,1 |
| **Konsolidirani financijski rezultat – dobit (+) ili gubitak (-) razdoblja** | **28.277** | **-42.738** | **-** | **-11.264** | **-53.476** | **474,7** |
| Izvoz | 19.389 | 16.175 | 83,4 | 27.022 | 25.912 | 95,9 |
| Uvoz | 12.272 | 11.596 | 94,5 | 15.418 | 14.091 | 91,4 |
| Trgovinski saldo | 7.117 | 4.579 | 64,3 | 11.604 | 11.822 | 101,9 |
| Bruto investicije samo u novu dugotrajnu imovinu | 13.142 | 13.527 | 102,9 | 29.460 | 8.464 | 28,7 |
| Prosječna mjesečna neto plaća po zaposlenom | 5.021 | 5.088 | 101,3 | 5.249 | 5.228 | 99,6 |

*Izvor: Fina, Registar godišnjih financijskih izvještaja*

Prosječna mjesečna neto plaća zaposlenih kod poduzetnika u proizvodnji vina od grožđa u 2020. godini iznosila je 5.228 kuna, što je za 0,4% manje u odnosu na prethodnu godinu te za 12,4% manje od prosječne mjesečne neto plaće zaposlenih kod poduzetnika na razini RH (5.971 kuna). U djelatnosti uzgoja grožđa obračunana je prosječna mjesečna neto plaća u iznosu od 5.088 kuna, što je 1,3% više u odnosu na 2019. godinu.

U djelatnosti proizvodnje vina od grožđa ostvaren je pozitivan trgovinski saldo od 11,8 milijuna kuna. Uvoz je smanjen za 8,6%, a izvoz za 4,1%. U djelatnosti uzgoja grožđa izvoz je smanjen za 16,6%, uvoz za 5,5%, a trgovinski suficit za 35,7% u odnosu na 2019. godinu. Analiza investicija pokazuje smanjenje investicija u djelatnosti proizvodnje vina od grožđa za 71,3%, a u djelatnosti uzgoja grožđa povećanje za 2,9%.

U odnosu na 2010. godinu, broj pravnih i fizičkih osoba (obrta), obveznika poreza na dobit u djelatnosti uzgoja grožđa bio je veći u 2020. godini, kao i u djelatnosti proizvodnje vina od grožđa. Broj zaposlenih u obje spomenute djelatnosti bio je veći 2010. godine. U 2020. godini, u djelatnosti NKD 01.21 ostvareno je 27,1 milijun kuna više ukupnih prihoda u odnosu na 2010. godinu, a u djelatnosti NKD 11.02 manje za 149,1 milijun kuna.

**Tablica 2. Broj poduzetnika i zaposlenih, ukupni prihodi, neto dobit/gubitak i prosječna mjesečna plaća u djelatnosti NKD 01.21 i 11.02 u 2010. i 2020. godini** (iznosi u tisućama kuna, prosječne plaće u kunama)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Godina** | **Djelatnost** | **Broj poduzetnika** | **Broj zaposlenih** | **Ukupni prihodi** | **Prihod po poduzetniku** | **Prihod po zaposl.** | **Neto dobit/gubitak** | **Prosječna mjeseč. neto plaća po zaposlenom** |
| **2010.** | **NKD 01.21** | 106 | 974 | 327.189 | 3.087 | 336 | -18.398 | 3.642 |
| **2020.** | 119 | 868 | 354.300 | 2.977 | 408 | -42.738 | 5.088 |
| **2010.** | **NKD 11.02** | 152 | 1.780 | 678.257 | 4.462 | 381 | -132.385 | 4.405 |
| **2020.** | 254 | 1.223 | 529.114 | 2.083 | 433 | -53.476 | 5.228 |

*Izvor: Fina, Registar godišnjih financijskih izvještaja*

Prosječna mjesečna neto plaća obračunana u djelatnosti NKD 01.21, u 2020. godini, bila je za 39,7% veća u odnosu na 2010. godinu, dok je u djelatnosti NKD 11.02 bila veća za 18,7%.

U djelatnosti uzgoja grožđa u 2020. godini iskazan je neto gubitak u iznosu od 42,7 milijuna kuna, što je 2,3 puta više u odnosu na ostvaren neto gubitak u 2010. godini (18,4 milijuna kuna). Negativnom rezultatu u 2020. godini, u djelatnosti NKD 01.21, najviše je doprinio mikro poduzetnik iz Starog Topolja, AGROEKONOMIJA d.o.o. u stečaju, koji je ostvario gubitak razdoblja u iznosu od 35,6 milijuna kuna, a nad kojim je stečajni postupak otvoren [rješenjem Trgovačkog suda u Osijeku, od 1. srpnja 2016. godine.](https://sudreg.pravosudje.hr/registar/f?p=150:28:0::NO::P28_SBT_MBS:050039391) U 2020. godini, u djelatnosti proizvodnje vina od grožđa iskazan je 2,5 puta manji neto gubitak (53,5 milijuna kuna), no što je bio 2010. godine (132,4 milijuna kuna). Negativnom rezultatu u 2010. godini, u djelatnosti NKD 11.02, najviše je doprinio srednje veliki poduzetnik iz Splita, DALMACIJAVINO d.d. u stečaju, koji je ostvario gubitak razdoblja u iznosu od 117,2 milijuna kuna, a nad kojim je stečajni postupak otvoren [rješenjem Trgovačkog suda u Splitu, od 17. svibnja 2012. godine.](https://sudreg.pravosudje.hr/registar/f?p=150:28:0::NO:28:P28_SBT_MBS:060186431)

**Tablica 3. Rang lista TOP pet poduzetnika po ukupnim prihodima u 2020. g., u djelat. proizvodnje vina od grožđa**

(iznosi u tisućama kuna)

|  |  |  |  |  |  |  |  |
| --- | --- | --- | --- | --- | --- | --- | --- |
| **R. br.** | **OIB** | **Naziv** | **Sjedište** | **Ukupni prihodi** | | **Udio u NKD 11.02** | |
| **2019.** | **2020.** | **2019.** | **2020.** |
| 1. | 84196188473 | AGROLAGUNA d.d. | Poreč | 111.720 | 92.313 | 16,7% | 17,4% |
| 2. | 72212121406 | ĐAKOVAČKA VINA d.d. | Mandićevac | 39.208 | 40.909 | 5,8% | 7,7% |
| 3. | 47074146147 | VINOPLOD-VINARIJA d.d. | Šibenik | 41.014 | 19.240 | 6,1% | 3,6% |
| 4. | 46934345825 | ZLATAN OTOK d.o.o. | Hvar | 23.460 | 18.245 | 3,5% | 3,4% |
| 5. | 38051863635 | POLJOPRIVREDNA ZADRUGA VRBNIK | Vrbnik | 19.719 | 16.209 | 2,9% | 3,1% |
| **Ukupno TOP pet poduzetnika po UP u djelatnosti 11.02** | | | | **235.121** | **186.916** | **35,1%** | **35,3%** |

*Izvor: Fina, Registar godišnjih financijskih izvještaja*

Najveće ukupne prihode u djelatnosti proizvodnje vina od grožđa, u 2020. godini, ostvarilo je društvo AGROLAGUNA d.d. iz Poreča u iznosu od 92,3 milijuna kuna. Društvo je zaposlenima, njih 234, obračunalo prosječnu mjesečnu neto plaću u iznosu od 6.170 kuna. Društvo je iskazalo negativan rezultat poslovanja u 2020. godini u iznosu od 31,4 milijuna kuna, što je 2,5 puta više u odnosu na ostvaren neto gubitak od 12,8 milijuna kuna u 2019. godini.

Kod poduzetnika čija je pretežita djelatnost uzgoj grožđa, u 2020. Godini, društvo ILOČKI PODRUMI d.d. ostvarilo je najveće prihode u iznosu od 62,1 milijun kuna (17,5% ukupnih prihoda razreda djelatnosti). Promatrano društvo zapošljavalo je 225 radnika kojima je obračunana prosječna mjesečna neto plaća u iznosu od 5.038 kuna. ILOČKI PODRUMI d.d. ostvarili su i najveću dobit razdoblja, u iznosu od 2,9 milijuna kuna, koja je za 77% veća u odnosu na prethodno poslovno razdoblje (1,6 milijuna kuna).

**Tablica 4. Rang lista TOP pet poduzetnika po ukupnim prihodima u 2020. godini, u djelatnosti uzgoja grožđa**

(iznosi u tisućama kuna)

|  |  |  |  |  |  |  |  |
| --- | --- | --- | --- | --- | --- | --- | --- |
| **R. br.** | **OIB** | **Naziv** | **Sjedište** | **Ukupni prihodi** | | **Udio u NKD 01.21** | |
| **2019.** | **2020.** | **2019.** | **2020.** |
| 1. | 38793818363 | ILOČKI PODRUMI d.d. | Ilok | 67.036 | 62.136 | 15,4% | 17,5% |
| 2. | 00307094055 | ERDUTSKI VINOGRADI d.o.o. | Erdut | 33.545 | 40.488 | 7,7% | 11,4% |
| 3. | 19388962847 | BLATO1902 d.d. | Blato | 38.545 | 30.203 | 8,8% | 8,5% |
| 4. | 01523004193 | DALMACIJAVINO SPLIT d.o.o. | Drniš | 33.964 | 24.953 | 7,8% | 7,0% |
| 5. | 71056397163 | POLJODJELSKI OBRT IVAN | Ilok | 10.434 | 18.209 | 2,4% | 5,1% |
| **Ukupno TOP pet poduzetnika po UP u djelatnosti 01.21** | | | | **183.523** | **175.989** | **42,1%** | **49,7%** |

*Izvor: Fina, Registar godišnjih financijskih izvještaja*

Najveću dobit razdoblja u 2020. godini u djelatnosti proizvodnje vina od grožđa iskazao je mikro poduzetnik VINOGRADAR d.d. u stečaju[[1]](#footnote-1) s Visa, u iznosu od 3,6 milijuna kuna (u 2019. godini ostvarili su gubitak od 419 tisuća kuna).

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *a agregirani i pojedinačni podaci dostupni su uz naknadu na servisu* [*info.BIZ*](http://www.fina.hr/Default.aspx?art=8958&sec=1275)

*Informacija o tome* ***je li poslovni subjekt u blokadi ili ne****, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruke na broj 818058, te korištenjem* [*WEB aplikacije JRR*](https://jrr.fina.hr/jrir/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija.*

|  |  |
| --- | --- |
| [*Info.BIZ*](https://www.fina.hr/info.biz) *servis pruža uvid u informacije o uspješnosti poslovanja i financijskom položaju svih poslovnih subjekata te o poslovnoj okolini u kojoj oni djeluju. Najveća je i najažurnija baza poslovnih informacija za više od* ***830.000 poslovnih subjekata iz više od 30 izvora.*** *Omogućuje brže, jednostavnije i sigurnije donošenje poslovnih odluka, sustavno praćenje klijenata, olakšava izradu poslovnih analiza te praćenje trendova i prepoznavanje potencijala na tržištu.*  *Ako ste zainteresirani i* ***želite ugovoriti uslugu ili kupiti veći broj paketa****:* [*prodaja@fina.hr*](mailto:prodaja@fina.hr)  *Ako* ***trebate korisničku podršku****: 0800 0080,* [*info@fina.hr*](mailto:info@fina.hr) |  |

1. Trgovački sud u Splitu rješenjem broj XVI-St-11/01 od 8. veljače 2002. godine otvorio je stečajni postupak nad dužnikom VINOGRADAR, poljoprivredna proizvodnja, d.d., Vis, Dubrovačka Ulica 6 te je rješenjem broj St-11/2001-99 od 28. prosinca 2020. godine zaključen stečajni postupak. Društvo je 20. siječnja 2021. godine promijenilo naziv iz VINOGRADAR, d.d., u stečaju u VINOGRADAR d.o.o. u stečaju, a 28. siječnja 2021. u VINOGRADAR d.o.o.. Izvor: Sudski registar, preuzeto 10. studenoga 2021. godine. [↑](#footnote-ref-1)